title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ σχετικά με την τροποποίηση του εκτελεστικού κανονισμού (ΕΕ) αριθ. 809/2014 για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 10.7.2017

               σχετικά με την τροποποίηση του εκτελεστικού κανονισμού (ΕΕ) αριθ. 809/2014 για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση

               Η ΕΥΡΩΠΑΪΚΗ ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου
                  1
               , και ιδίως το άρθρο 62 παράγραφος 2 στοιχεία α) και β) και το άρθρο 78 στοιχεία β) και γ),

               Εκτιμώντας τα ακόλουθα:

               (1)Το άρθρο 21 του εκτελεστικού κανονισμού (ΕΕ) αριθ. 809/2014 της Επιτροπής
                  2
                ορίζει τις απαιτήσεις σχετικά με τις αιτήσεις ενίσχυσης για ζώα και τις αιτήσεις πληρωμής στο πλαίσιο μέτρων στήριξης που αφορούν ζώα. Στην περίπτωση ειδών με βραχύ κύκλο αναπαραγωγής και μεγάλη συχνότητα ανανέωσης των ζώων, ο αριθμός των ζώων για τα οποία υποβάλλεται αίτηση πληρωμής για ζώα βάσει του μέτρου που προβλέπεται στο άρθρο 33 του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου
                  3
               , μπορεί να μεταβληθεί σημαντικά κατά τη διάρκεια του έτους υποβολής αιτήσεων. Η μεταβολή αυτή μπορεί να οδηγήσει σε σημαντική διαφορά μεταξύ του αριθμού των ζώων που δηλώθηκε στην αίτηση πληρωμής για ζώα και του αριθμού των ζώων που θα ωφεληθούν ενδεχομένως από τη βελτίωση των συνθηκών μεταχείρισής τους. Κατά συνέπεια, διαπιστώνεται ότι ο αριθμός των ζώων που δηλώνεται στην αίτηση πληρωμής για ζώα είναι απλώς ενδεικτικός. Συνεπώς, όσον αφορά τα προαναφερόμενα είδη με βραχύ κύκλο αναπαραγωγής, θα πρέπει να επιτραπεί στα κράτη μέλη να καθιερώσουν ένα σύστημα το οποίο θα επιτρέπει στον δικαιούχο να υποβάλει αίτηση στήριξης για όλα τα ζώα που είναι επιλέξιμα για στήριξη κατά την ημερομηνία ή κατά τη διάρκεια περιόδου που καθορίζει το κράτος μέλος. Ελλείψει ηλεκτρονικής βάσης δεδομένων, θα πρέπει να είναι δυνατόν να καθορίζεται ο πραγματικός αριθμός των ζώων με βάση πιστοποιητικά σφαγής ή βάσει άλλων δικαιολογητικών εγγράφων που έχουν υποβληθεί στην αρμόδια αρχή μετά την ημερομηνία υποβολής της αίτησης πληρωμής για ζώα.

               (2)Η εφαρμογή κριτηρίων επιλογής δεν είναι υποχρεωτική για όλα τα μέτρα ή τους τύπους ενεργειών. Ως εκ τούτου, οι διοικητικοί έλεγχοι που πραγματοποιούνται όσον αφορά τις αιτήσεις για στήριξη θα πρέπει να περιλαμβάνουν την επαλήθευση του εν λόγω στοιχείου μόνον εφόσον κρίνεται απαραίτητο.

               (3)Η επαλήθευση του εύλογου χαρακτήρα των δαπανών γίνεται κατά το στάδιο των διοικητικών ελέγχων που σχετίζονται με την αίτηση στήριξης και με βάση καθορισμένο σύστημα αξιολόγησης. Ειδικοί κανόνες θα πρέπει ωστόσο να εφαρμόζονται όταν ο κίνδυνος αδικαιολόγητων δαπανών είναι χαμηλός ή όταν το περιεχόμενο των δαπανών δεν μπορεί να καθοριστεί πριν από την υλοποίηση της ενέργειας.

               (4)Σύμφωνα με το άρθρο 67 παράγραφος 1 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου
                  4
               , το ποσό της στήριξης μπορεί να καθοριστεί βάσει τυποποιημένων κλιμάκων μοναδιαίου κόστους, κατ’ αποκοπή ποσών ή κατ’ αποκοπή ποσοστών. Στις περιπτώσεις αυτές, οι διοικητικοί έλεγχοι δεν θα πρέπει να περιλαμβάνουν την επαλήθευση του ποσού των δαπανών που βάρυναν τον δικαιούχο και των πληρωμών που πραγματοποιήθηκαν από αυτόν.

               (5)Θα πρέπει να προσαρμοστούν οι κανόνες για τους ελέγχους όσον αφορά τα μέσα χρηματοοικονομικής τεχνικής προκειμένου να εξασφαλιστεί η συνεκτικότητα με τους κανόνες διαχείρισης και ελέγχου που καθορίζονται στον κανονισμό (ΕΕ) αριθ. 1303/2013 και στον κατ’ εξουσιοδότηση κανονισμό (ΕΕ) αριθ. 480/2014
                  5
                της Επιτροπής και να ληφθούν υπόψη οι ιδιαιτερότητες της στήριξης που παρέχεται με τη μορφή μέσου χρηματοοικονομικής τεχνικής.

               (6)Οι δαπάνες που υπόκεινται σε επιτόπιους ελέγχους δεν θα πρέπει να είναι οι δαπάνες που πρέπει να καταβληθούν, αλλά οι δαπάνες για τις οποίες έχει υποβληθεί αίτηση πληρωμής στον οργανισμό πληρωμών. Δεδομένου ότι οι δαπάνες που πρέπει να καταβληθούν μπορούν να προσδιοριστούν μόνο μετά την ολοκλήρωση όλων των ελέγχων, η διενέργεια των ελέγχων οι με βάση τις δαπάνες αυτές θα καθιστούσε απρόβλεπτη την επίτευξη του ποσοστού ελέγχων. Επίσης, οι δαπάνες που υπόκεινται σε επιτόπιους ελέγχους δεν θα πρέπει να περιλαμβάνουν τις δαπάνες που πραγματοποιήθηκαν από τον οργανισμό πληρωμών μόνο για προκαταβολές, δεδομένου ότι οι εν λόγω δαπάνες δεν αντιστοιχούν σε δαπάνες που βάρυναν τον δικαιούχο. Επιπλέον, οι δαπάνες που σχετίζονται με μέσα χρηματοοικονομικής τεχνικής θα πρέπει να συνυπολογίζονται για την επίτευξη του ελάχιστου ποσοστού ελέγχων μόνον εφόσον έχουν πράγματι ελεγχθεί από την αρμόδια αρχή. Προκειμένου να εξασφαλιστεί η τήρηση του ελάχιστου ποσοστού ελέγχων για κάθε ημερολογιακό έτος, οι έλεγχοι θα πρέπει να έχουν διενεργηθεί έως την προθεσμία που προβλέπεται για την υποβολή των δεδομένων ελέγχου και των στατιστικών ελέγχου, που ορίζεται στο άρθρο 9 του εκτελεστικού κανονισμού (ΕΕ) αριθ. 809/2014.

               (7)Προκειμένου να αποφευχθούν οι άσκοποι έλεγχοι, οι επιτόπιοι έλεγχοι θα πρέπει να καλύπτουν μόνο τα στοιχεία που δεν έχουν ακόμη αποτελέσει αντικείμενο διοικητικών ελέγχων.

               (8)Σύμφωνα με τα άρθρα 48 και 51 του εκτελεστικού κανονισμού (ΕΕ) αριθ. 809/2014, στο πλαίσιο των ελέγχων πρέπει να επαληθεύεται η συμμόρφωση, μεταξύ άλλων, με τα κριτήρια επιλεξιμότητας, τις δεσμεύσεις και άλλες υποχρεώσεις. Επιπλέον, σύμφωνα με το άρθρο 50 παράγραφος 4 στοιχείο α) του εν λόγω εκτελεστικού κανονισμού, κατά τον καθορισμό του δείγματος ενεργειών που πρέπει να αποτελέσουν αντικείμενο επιτόπιου ελέγχου θα πρέπει να λαμβάνεται υπόψη ότι πρέπει να ελέγχεται κατάλληλο μείγμα ενεργειών διαφορετικών τύπων και μεγεθών. Οι διατάξεις για το συγκεκριμένο μέτρο όσον αφορά το αντικείμενο ή την ένταση των ελέγχων, που προβλέπονται στα άρθρα 54 έως 59 του εκτελεστικού κανονισμού (ΕΕ) αριθ. 809/2014 είναι, συνεπώς, περιττές.

               (9)Όσον αφορά τις διοικητικές κυρώσεις, προκειμένου να εξασφαλίζεται ίση μεταχείριση των ενεργειών που έχουν επιλεγεί, καθώς και των ενεργειών που δεν έχουν επιλεγεί για επιτόπιους ελέγχους, οι δαπάνες που ελέγχονται πρέπει, και στις δύο περιπτώσεις, να είναι οι δαπάνες για τις οποίες έχει υποβληθεί αίτηση.

               (10)Ως εκ τούτου, ο εκτελεστικός κανονισμός (ΕΕ) αριθ. 809/2014 θα πρέπει να τροποποιηθεί αναλόγως.

               (11)Οι τροποποιήσεις που εισάγονται με τον παρόντα κανονισμό θα πρέπει να εφαρμόζονται στις αιτήσεις στήριξης ή στις αιτήσεις πληρωμής που αφορούν έτη υποβολής αιτήσεων ή περιόδους πριμοδότησης που ξεκινούν την 1η Ιανουαρίου 2018. Ωστόσο, λαμβανομένων υπόψη των δυσκολιών που ανέκυψαν κατά το έτος υποβολής αιτήσεων 2015 για τα κράτη μέλη που χρειάστηκε να προσαρμόσουν τα συστήματά τους προκειμένου να τηρήσουν την προθεσμία υποβολής της αίτησης πληρωμής για ζώα, η οποία προβλέπεται στο άρθρο 13 του εκτελεστικού κανονισμού (ΕΕ) αριθ. 809/2014, καθώς και το σύστημα για τις μειώσεις, τους αποκλεισμούς και τις ποινικές κυρώσεις που προβλέπονται στον κατ’ εξουσιοδότηση κανονισμό (ΕΕ) αριθ. 640/2014
                  6
               , θα πρέπει να εφαρμοστεί, όσον αφορά τις αιτήσεις πληρωμής για ζώα οι οποίες αφορούν έτη υποβολής αιτήσεων που ξεκινούν από την 1η Ιανουαρίου 2016, η διάταξη που επιτρέπει τον καθορισμό του πραγματικού αριθμού ζώων για τα είδη με βραχύ κύκλο αναπαραγωγής με βάση τα πιστοποιητικά σφαγής ή άλλα δικαιολογητικά έγγραφα, που υποβάλλονται στην αρμόδια αρχή μετά την υποβολή της αίτησης πληρωμής για ζώα.

               (12)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αγροτικής ανάπτυξης,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Ο εκτελεστικός κανονισμός (ΕΕ) αριθ. 809/2014 τροποποιείται ως εξής:

               (1)Στο άρθρο 21 παρεμβάλλεται η ακόλουθη παράγραφος 4α:

               «4α. Όσον αφορά τα είδη με βραχύ κύκλο αναπαραγωγής που λαμβάνουν στήριξη δυνάμει του άρθρου 33 του κανονισμού (ΕΕ) αριθ. 1305/2013, τα κράτη μέλη μπορούν, ελλείψει ηλεκτρονικής βάσης δεδομένων, να καθιερώσουν διαδικασίες βάσει των οποίων, τα δεδομένα που περιέχονται στα πιστοποιητικά σφαγής ή σε άλλα δικαιολογητικά έγγραφα θα πρέπει να χρησιμοποιούνται για τους σκοπούς της αίτησης πληρωμής για ζώα. Τα εν λόγω δεδομένα προσφέρουν το επίπεδο βεβαιότητας και υλοποίησης που είναι αναγκαίο για την ορθή διαχείριση του σχετικού μέτρου στήριξης στο επίπεδο μεμονωμένων ζώων.

               Οι διαδικασίες που αναφέρονται στο πρώτο εδάφιο μπορεί να συνίστανται σε ένα σύστημα, στο πλαίσιο του οποίου ο δικαιούχος υποβάλλει αίτηση στήριξης για όλα τα ζώα τα οποία, κατά την ημερομηνία ή κατά τη διάρκεια περιόδου που καθορίζει το κράτος μέλος, πληρούν τις προϋποθέσεις για τη χορήγηση στήριξης βάσει των δεδομένων που περιέχονται στα πιστοποιητικά σφαγής ή σε άλλα δικαιολογητικά έγγραφα.

               Στην περίπτωση αυτή, τα κράτη μέλη λαμβάνουν όλα τα απαραίτητα μέτρα για να διασφαλίσουν ότι, σύμφωνα με τις διατάξεις που εφαρμόζονται στο συγκεκριμένο μέτρο στήριξης, η ημερομηνία ή η περίοδος που αναφέρεται στο δεύτερο εδάφιο είναι σαφώς προσδιορισμένη και γνωστή στον δικαιούχο.»

               (2)Το άρθρο 48 τροποποιείται ως εξής:

               α)Η παράγραφος 2 τροποποιείται ως εξής:

               i)το στοιχείο γ) αντικαθίσταται από το ακόλουθο κείμενο:

               «γ) της συμμόρφωσης με τα κριτήρια επιλογής, εφόσον ισχύουν κριτήρια αυτά»

               ii) το στοιχείο ε) αντικαθίσταται από το ακόλουθο κείμενο:

               «ε) για δαπάνες που αναφέρονται στο άρθρο 67 παράγραφος 1 στοιχείο α) του κανονισμού (ΕΕ) αριθ. 1303/2013, εξαιρουμένων των συνεισφορών σε είδος και του κόστους απόσβεσης, επαλήθευση του εύλογου χαρακτήρα των δαπανών που υποβλήθηκαν. Οι δαπάνες αξιολογούνται με χρήση κατάλληλου συστήματος αξιολόγησης, όπως δαπάνες αναφοράς, σύγκριση των διαφόρων προσφορών ή επιτροπή αξιολόγησης. Όσον αφορά τις ενέργειες με ποσοστό στήριξης έως 30% ή τις ενέργειες που λαμβάνουν στήριξη δυνάμει του άρθρου 35 του κανονισμού (EΕ) αριθ. 1305/2013, η επαλήθευση του εύλογου χαρακτήρα των δαπανών μπορεί να διενεργηθεί κατά το στάδιο των διοικητικών ελέγχων των αιτήσεων πληρωμής. Όσον αφορά ενέργειες με επιλέξιμες δαπάνες ύψους έως EUR 5 000, ο εύλογος χαρακτήρας των δαπανών μπορεί να διαπιστώνεται βάσει σχεδίου προϋπολογισμού που έχει εγκριθείεκ των προτέρων από τη διαχειριστική αρχή.»

               β)Στην παράγραφο 3 τα στοιχεία α) και β) αντικαθίστανται από το ακόλουθο κείμενο:

               «α) της ενέργειας που έχει ολοκληρωθεί σε σύγκριση με τη ενέργεια για την οποία χορηγήθηκε η στήριξη·

               β) τις δαπάνες που προέκυψαν και τις πληρωμές που πραγματοποιήθηκαν, με εξαίρεση τις περιπτώσεις στις οποίες εφαρμόζεται μια μορφή ή
                     μέθοδος που προβλέπεται στο άρθρο 67 παράγραφος 1 στοιχεία β), γ) ή δ) του κανονισμού (EΕ) αριθ. 1303/2013.»

               γ)Προστίθεται η ακόλουθη παράγραφος 6:

               «6. Όσον αφορά τα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχείο β) του κανονισμού (ΕΕ) αριθ. 1303/2013, οι παράγραφοι 1 έως 5 του παρόντος άρθρου δεν ισχύουν όσον αφορά τη συνεισφορά στο μέσο χρηματοοικονομικής τεχνικής ούτε όσον αφορά τη στήριξη προς τον τελικό αποδέκτη. Ωστόσο, ισχύουν τα άρθρα 58 και 59 του κανονισμού (ΕΕ) αριθ. 1306/2013 και το άρθρο 9 του κατ᾽ εξουσιοδότηση κανονισμού (ΕΕ) αριθ. 480/2014* της Επιτροπής.

               ----------

               Κατ’ εξουσιοδότηση κανονισμός (ΕΕ) αριθ. 480/2014 της Επιτροπής, της 3ης Μαρτίου 2014, για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας (ΕΕ L 138 της 13.5.2014, σ. 5).»

               (3)Το άρθρο 50 τροποποιείται ως εξής:

               α)Η παράγραφος 1 τροποποιείται ως εξής:

               i)Το πρώτο εδάφιο αντικαθίσταται από το ακόλουθο κείμενο:

               «Οι δαπάνες που καλύπτονται από επιτόπιους ελέγχους αντιστοιχούν σε τουλάχιστον 5% των
                     δαπανών που αναφέρονται στο άρθρο 46 και συγχρηματοδοτούνται από το Ευρωπαϊκό
                     Γεωργικό Ταμείο Αγροτικής Ανάπτυξης (ΕΓΤΑΑ), οι οποίες υποβάλλονται στον
                     οργανισμό πληρωμών κάθε ημερολογιακό έτος και δεν αφορούν ενέργειες
                     για τις οποίες έχει υποβληθεί μόνον αίτηση προκαταβολής.»

               ii) προστίθεται το ακόλουθο τρίτο εδάφιο:

               «Όσον αφορά τα μέσα χρηματοοικονομικής τεχνικής, μόνον οι πληρωμές στους τελικούς αποδέκτες
                     οι οποίες υποβάλλονται σε επιτόπιους ελέγχους υπολογίζονται όσον αφορά τις δαπάνες που καλύπτονται από τους επιτόπιους ελέγχους οι οποίες αναφέρονται στο πρώτο εδάφιο.»

               β)Στην παράγραφο 2 το πρώτο εδάφιο αντικαθίσταται από το ακόλουθο κείμενο:

               «Μόνον οι έλεγχοι που έχουν διενεργηθεί έως την ημερομηνία που προβλέπεται για την υποβολή των δεδομένων
                     ελέγχου και των στατιστικών ελέγχου σύμφωνα με το άρθρο 9 μπορούν να συνυπολογίζονται όσον αφορά την επίτευξη του ελάχιστου επιπέδου που αναφέρεται στην παράγραφο 1.»

               (4)Το άρθρο 51 τροποποιείται ως εξής:

               α)Η παράγραφος 1 αντικαθίσταται από το ακόλουθο κείμενο:

               «1. Με τους επιτόπιους ελέγχους επαληθεύεται ότι η ενέργεια υλοποιήθηκε σύμφωνα με τους εφαρμοστέους κανόνες και ότι πληροί όλα τα κριτήρια επιλεξιμότητας, τις δεσμεύσεις και άλλες υποχρεώσεις που συνδέονται με τις προϋποθέσεις για τη χορήγηση στήριξης που μπορούν να ελεγχθούν κατά τον χρόνο διεξαγωγής της επίσκεψης και δεν έχουν ακόμη αποτελέσει αντικείμενο διοικητικών ελέγχων. Διασφαλίζεται δε ότι η ενέργεια είναι επιλέξιμη για χορήγηση στήριξης από το ΕΓΤΑΑ.»

               β)Προστίθεται η ακόλουθη παράγραφος 5:

               «5. Όσον αφορά τα μέσα χρηματοοικονομικής τεχνικής που αναφέρονται στο άρθρο 38 παράγραφος 1 στοιχείο β) του
                     κανονισμού (ΕΕ) αριθ. 1303/2013, οι παράγραφοι 1 έως 4 του εν λόγω άρθρου δεν ισχύουν για τη συνεισφορά στο μέσο χρηματοοικονομικής τεχνικής ούτε για τη στήριξη στον τελικό αποδέκτη. Ωστόσο, εφαρμόζονται τα άρθρα 58 και 59 του κανονισμού (ΕΕ) αριθ. 1306/2013 και το άρθρο 9 του κατ’ εξουσιοδότηση κανονισμού (ΕΕ) αριθ. 480/2014.»

               (5)τα άρθρα 54 έως 59 απαλείφονται.

               (6)Στο άρθρο 60 προστίθεται παράγραφος 4 με το εξής κείμενο:

               «4. Κατά παρέκκλιση από το άρθρο 48 παράγραφος 2 στοιχείο ε), όσον αφορά ενέργειες που εφαρμόζονται από ομάδα τοπικής δράσης και καλύπτουν ομάδα έργων με κοινό θέμα, η εξακρίβωση του ευλόγου των δαπανών μπορεί να πραγματοποιηθεί στο στάδιο των διοικητικών ελέγχων των αιτήσεων πληρωμής σχετικά με την εν λόγω ομάδα έργων.»

               (7)Το άρθρο 61 τροποποιείται ως εξής:

               α)Στην παράγραφο 1, διαγράφεται η δεύτερη περίοδος·

               β)Η παράγραφος 2 αντικαθίσταται από το ακόλουθο κείμενο:

               «2. Η αρμόδια αρχή διασφαλίζει, με διοικητικούς ελέγχους και, αν
                     είναι αναγκαίο, με επιτόπιες επισκέψεις στους ενδιάμεσους χρηματοπιστωτικούς οργανισμούς και στον δικαιούχο, ότι οι πληρωμές που διενεργούνται στους ενδιάμεσους χρηματοπιστωτικούς οργανισμούς είναι σύμφωνες με το δίκαιο της Ένωσης και με τη συμφωνία που έχει συναφθεί μεταξύ της αρμόδιας αρχής και του ενδιάμεσου χρηματοπιστωτικού οργανισμού.»

               (8)Στο άρθρο 63, η παράγραφος 2 αντικαθίσταται από το ακόλουθο κείμενο:

               «2. Η διοικητική κύρωση που αναφέρεται στην παράγραφο 1 επιβάλλεται κατ’ αναλογία στις μη επιλέξιμες δαπάνες που εντοπίζονται κατά τη διάρκεια των επιτόπιων ελέγχων που αναφέρονται στο άρθρο 49.»

               Άρθρο 2

               Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Εφαρμόζεται στις αιτήσεις στήριξης ή στις αιτήσεις πληρωμής που αφορούν έτη υποβολής αιτήσεων ή περιόδους πριμοδότησης που αρχίζουν την 1η Ιανουαρίου 2018.

               Ωστόσο, το σημείο 1 του άρθρου 1 εφαρμόζεται όσον αφορά αιτήσεις πληρωμής για ζώα οι οποίες αφορούν έτη υποβολής αιτήσεων που αρχίζουν την 1η Ιανουαρίου 2016.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 10.7.2017

                     Για την Επιτροπή

                     Πρόεδρος
                     Jean-Claude JUNCKER

                     (1)
                  ΕΕ L 347 της 20.12.2013, σ. 549.

                     (2)
                  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

                     (3)
                  Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347, 20.12.2013, σ. 487).

                     (4)
                  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

                     (5)
                  Κατ’ εξουσιοδότηση κανονισμός (ΕΕ) αριθ. 480/2014 της Επιτροπής, της 3ης Μαρτίου 2014, για τη συμπλήρωση του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας (ΕΕ L 138 της 13.5.2014, σ. 5).

                     (6)
                  Κατ’ εξουσιοδότηση κανονισμός (ΕΕ) αριθ. 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (ΕΕ L 181 της 20.6.2014, σ. 48).


title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) αριθ. 809/2014 όσον αφορά τα μέτρα ελέγχου σχετικά με την καλλιέργεια κάνναβης

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 30.6.2017

               για την τροποποίηση του εκτελεστικού κανονισμού (ΕΕ) αριθ. 809/2014 όσον αφορά τα μέτρα ελέγχου σχετικά με την καλλιέργεια κάνναβης

               Η ΕΥΡΩΠΑΪΚH ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου
                  1
               , και ιδίως το άρθρο 58 παράγραφος 4 και το άρθρο 62 παράγραφος 2 στοιχείο ε),

               Εκτιμώντας τα ακόλουθα:

               (1)Οι κανόνες για την εξακρίβωση της περιεκτικότητας σε Δ9- τετραϋδροκανναβινόλη (εφεξής «περιεκτικότητα σε THC») των ποικιλιών κάνναβης έχουν καθοριστεί στο άρθρο 45 του εκτελεστικού κανονισμού (ΕΕ) αριθ. 809/2014 της Επιτροπής
                  2
                και του παραρτήματος του εν λόγω κανονισμού. Φαίνεται ότι είναι σκόπιμο οι κανόνες αυτοί να ενσωματωθούν στον κατ’ εξουσιοδότηση κανονισμό (ΕΕ) αριθ. 639/2014 της Επιτροπής
                  3
               , όπως τροποποιήθηκε με τον κατ’ εξουσιοδότηση κανονισμό (ΕΕ) 2017/...2017
                  4
               . Συνεπώς, το άρθρο 45 του εκτελεστικού κανονισμού (ΕΕ) αριθ. 809/2014 και το παράρτημα του εν λόγω κανονισμού θα πρέπει να διαγραφούν από την ημερομηνία έναρξης ισχύος του κατ’ εξουσιοδότηση κανονισμού (ΕΕ) 2017/....

               (2)Οι κανόνες για τον καθορισμό των ποικιλιών κάνναβης και την εξακρίβωση της περιεκτικότητας σε THC βασίζονται στην υπόθεση ότι η κάνναβη καλλιεργείται ως κύρια καλλιέργεια την άνοιξη, αλλά δεν καλύπτουν πλήρως την κάνναβη που καλλιεργείται ως δευτερεύουσα καλλιέργεια. Συγκεκριμένα, η ημερομηνία της 30ης Ιουνίου που καθορίζεται ως καταληκτική ημερομηνία για την υποβολή επίσημων ετικετών στις συσκευασίες των σπόρων που προβλέπονται στο άρθρο 17 παράγραφος 7 του εκτελεστικού κανονισμού (ΕΕ) αριθ. 809/2014 είναι πολύ πρόωρη για την κάνναβη που καλλιεργείται ως δευτερεύουσα καλλιέργεια. Δεδομένου ότι η εν λόγω μέθοδος καλλιέργειας έχει αποδειχθεί κατάλληλη για τη βιομηχανική κάνναβη και συμβατή με τις περιβαλλοντικές απαιτήσεις, τα κράτη μέλη θα πρέπει να έχουν τη δυνατότητα να καθορίσουν μεταγενέστερη ημερομηνία για την κάνναβη που καλλιεργείται ως δευτερεύουσα καλλιέργεια, αλλά το αργότερο την 1η Σεπτεμβρίου.

               (3)Συνεπώς, ο εκτελεστικός κανονισμός (ΕΕ) αριθ. 809/2014 θα πρέπει να τροποποιηθεί αναλόγως,

               (4)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Ο εκτελεστικός κανονισμός (ΕΕ) αριθ. 809/2014 τροποποιείται ως εξής:

               (1)Στο άρθρο 17 παράγραφος 7, το δεύτερο εδάφιο αντικαθίσταται από το ακόλουθο κείμενο:

               «Κατά παρέκκλιση από το πρώτο εδάφιο στοιχείο γ), στις περιπτώσεις που η σπορά πραγματοποιείται μετά το πέρας της καταληκτικής ημερομηνίας υποβολής της ενιαίας αίτησης, οι ετικέτες υποβάλλονται μέχρι τις 30 Ιουνίου το αργότερο. Ωστόσο, για την κάνναβη που καλλιεργείται ως δευτερεύουσα καλλιέργεια, οι ετικέτες υποβάλλονται μέχρι την ημερομηνία που καθορίζεται από τα κράτη μέλη, αλλά το αργότερο την 1η Σεπτεμβρίου. Στις περιπτώσεις που οι ετικέτες πρέπει να υποβληθούν και σε άλλες εθνικές αρχές, τα κράτη μέλη μπορούν να προβλέπουν την επιστροφή αυτών των ετικετών στον δικαιούχο μετά την υποβολή τους σύμφωνα με το εν λόγω στοιχείο. Οι επιστρεφόμενες ετικέτες πρέπει να φέρουν ένδειξη της χρησιμοποίησής τους σε αίτηση.»

               (2)Το άρθρο 45 απαλείφεται.

               (3)Το παράρτημα απαλείφεται.

               Άρθρο 2

               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 30.6.2017

                     Για την Επιτροπή

                     Πρόεδρος
                     Jean-Claude JUNCKER

                     (1)
                  ΕΕ L 347 της 20.12.2013, σ. 549.

                     (2)
                  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

                     (3)
                  Κατ' εξουσιοδότηση κανονισμός (ΕΕ) αριθ. 639/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την τροποποίηση του παραρτήματος X του εν λόγω κανονισμού (ΕΕ L 181 της 20.6.2014, σ. 1).

                     (4)
                  Κατ’ εξουσιοδότηση κανονισμός (ΕΕ) 2017/xxx της Επιτροπής, της [ημερομηνία], για την τροποποίηση του κατ’ εξουσιοδότηση κανονισμού (ΕΕ) αριθ. 639/2014 όσον αφορά τα μέτρα ελέγχου σχετικά με την καλλιέργεια κάνναβης, ορισμένες διατάξεις για την ενίσχυση οικολογικοποίησης, την ενίσχυση για γεωργούς νεαρής ηλικίας που ασκούν έλεγχο σε νομικό πρόσωπο, τον υπολογισμό του ανά μονάδα ποσού στο πλαίσιο της προαιρετικής συνδεδεμένης στήριξης, τις υποδιαιρέσεις των δικαιωμάτων ενίσχυσης και ορισμένες απαιτήσεις κοινοποίησης για το καθεστώς ενιαίας στρεμματικής ενίσχυσης και την προαιρετική συνδεδεμένη στήριξη, καθώς και για την τροποποίηση του παραρτήματος X του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (ΕΕ L xxx, [ημερομηνία], σ. xx).


title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) αριθ. 1191/2014 της Επιτροπής για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 25.7.2017

               για την τροποποίηση του εκτελεστικού κανονισμού (ΕΕ) αριθ. 1191/2014 της Επιτροπής για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου

               Η ΕΥΡΩΠΑΪΚΗ ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕE) αριθ. 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006
                  1
               , και ιδίως το άρθρο 19 παράγραφος 7,

               Εκτιμώντας τα ακόλουθα:

               (1)Ο εκτελεστικός κανονισμός (ΕΕ) αριθ. 1191/2014 της Επιτροπής
                  2
                καθορίζει τον τρόπο υποβολής στοιχείων σύμφωνα με το άρθρο 19 του κανονισμού (ΕΕ) αριθ. 517/2014, σχετικά με τη χρήση ορισμένων φθοριούχων αερίων του θερμοκηπίου ως πρώτης ύλης ή σε περιπτώσεις που προϊόντα ή εξοπλισμός που περιέχουν τα αέρια αυτά διατίθενται στην αγορά από παραγωγούς, εισαγωγείς και εξαγωγείς των εν λόγω αερίων και από επιχειρήσεις που καταστρέφουν τα εν λόγω αέρια.

               (2)Για να καταστεί δυνατή η αποτελεσματική παρακολούθηση της συμμόρφωσης με τις υποχρεώσεις υποβολής εκθέσεων που προβλέπονται στο άρθρο 19 του κανονισμού (ΕΕ) αριθ. 517/2014, οι επιχειρήσεις θα πρέπει να υποχρεούνται να καταχωρίζουν τη χρήση του εργαλείου ηλεκτρονικής υποβολής εκθέσεων που αναφέρεται στο άρθρο 1 του εκτελεστικού κανονισμού (ΕΕ) αριθ. 1191/2014 πριν από τη διενέργεια των σχετικών δραστηριοτήτων. Αυτό θα επιτρέψει στις αρμόδιες αρχές των κρατών μελών να επιβεβαιώσουν κατά τον χρόνο της εισαγωγής, εξαγωγής ή άλλης σχετικής δραστηριότητας κατά πόσον μια επιχείρηση θα υπόκειται σε επαλήθευση συμμόρφωσης, με βάση την έκθεση που υποβάλλει σύμφωνα με το άρθρο 19 του κανονισμού (ΕΕ) αριθ. 517/2014.

               (3)Το παράρτημα του κανονισμού (ΕΕ) αριθ. 1191/2014 θα πρέπει να τροποποιηθεί όσον αφορά τη διάρθρωση των απαιτούμενων πληροφοριών σχετικά με ορισμένα χαρακτηριστικά των υδροφθορανθράκων (HFC), προκειμένου να ευθυγραμμιστεί με τον μορφότυπο υποβολής εκθέσεων που χρησιμοποιούν τα μέρη του πρωτοκόλλου του Μόντρεαλ σχετικά με τις ουσίες που καταστρέφουν τη στιβάδα του όζοντος της σύμβασης της Βιέννης για την προστασία της στιβάδας του όζοντος
                  3
                («Πρωτόκολλο του Μόντρεαλ»). Αυτό θα δώσει τη δυνατότητα στην Ένωση να συμμορφωθεί με τις υποχρεώσεις υποβολής εκθέσεων που υπέχει βάσει του πρωτοκόλλου του Μόντρεαλ. Για τον ίδιο λόγο, θα πρέπει επίσης να απαιτείται η καταχώριση, από το 2020, των στοιχείων σχετικά με τον προορισμό των εξαγωγών και την προέλευση των εισαγωγών, γεγονός που θα παράσχει επαρκή χρόνο για την προσαρμογή του εργαλείου ηλεκτρονικής υποβολής εκθέσεων.

               (4)Πρόσθετες διαφοροποιήσεις και παρατηρήσεις θα πρέπει να προστεθούν στο τμήμα 2, ώστε να αντικατοπτρίζεται η πρακτική της υποβολής εκθέσεων που αναπτύσσεται κατά τη διάρκεια των πρώτων δύο κύκλων υποβολής εκθέσεων, και η περιγραφή στο τμήμα 12 θα πρέπει να αποσαφηνιστεί, προκειμένου να αποφεύγονται οι παρερμηνείες που σημειώθηκαν από επιχειρήσεις που υπέβαλαν εκθέσεις.

               (5)Με τον εκτελεστικό κανονισμό (ΕΕ) 2016/879 της Επιτροπής
                  4
                θεσπίστηκε το ηλεκτρονικό μητρώο σε σχέση με τις ποσοστώσεις για τη διάθεση υδροφθορανθράκων στην αγορά, στο οποίο καταγράφονται όλα τα συναφή στοιχεία σχετικά με τις εξουσιοδοτήσεις που αναφέρονται στο άρθρο 18 παράγραφος 2 του κανονισμού (ΕΕ) αριθ. 517/2014.  Ως εκ τούτου, ο αντίστοιχος μορφότυπος υποβολής εκθέσεων που παρατίθεται στο τμήμα 13 του παραρτήματος του κανονισμού (ΕΕ) αριθ. 1191/2014 είναι άνευ αντικειμένου και θα πρέπει να διαγραφεί.

               (6)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 24 παράγραφος 1 του κανονισμού (ΕΕ) αριθ. 517/2014,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Ο κανονισμός (ΕΕ) αριθ. 1191/2014 τροποποιείται ως εξής:

               1)
                     Το άρθρο 1 αντικαθίσταται από το ακόλουθο κείμενο:

               «Άρθρο 1

               1.
                     Οι εκθέσεις που απαιτούνται σύμφωνα με το άρθρο 19 του κανονισμού (ΕΕ) αριθ. 517/2014 υποβάλλονται ηλεκτρονικά, χρησιμοποιώντας το εργαλείο υποβολής εκθέσεων με βάση τον μορφότυπο που παρατίθεται στο παράρτημα του παρόντος κανονισμού· το εργαλείο αυτό είναι διαθέσιμο στον δικτυακό τόπο της Επιτροπής για τον σκοπό αυτό.

               2.
                     Πριν από την εκτέλεση των δραστηριοτήτων που πρέπει να υποβάλλονται σύμφωνα με το άρθρο 19 του κανονισμού (ΕΕ) αριθ. 517/2014, κάθε επιχείρηση εγγράφεται στον δικτυακό τόπο της Επιτροπής για τη χρήση του εργαλείου ηλεκτρονικής υποβολής πληροφοριών.»

               2)
                     Το παράρτημα τροποποιείται σύμφωνα με το παράρτημα του παρόντος κανονισμού.

               Άρθρο 2

               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 25.7.2017

                     Για την Επιτροπή

                     Πρόεδρος
                     Jean-Claude JUNCKER

                     (1)

                        ΕΕ L 150 της 20.5.2014, σ. 195.

                     (2)

                        Εκτελεστικός κανονισμός (ΕΕ) αριθ. 1191/2014 της Επιτροπής, της 30ής Οκτωβρίου 2014, για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου (ΕΕ L 318 της 5.11.2014, σ. 5).

                     (3)

                        Απόφαση 88/540/EOK του Συμβουλίου, της 14ης Οκτωβρίου 1988, για τη σύναψη της σύμβασης της Βιέννης για την προστασία της στιβάδας του όζοντος και του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος (ΕΕ L 297 της 31.10.1988, σ. 8).

                     (4)

                        Εκτελεστικός κανονισμός (ΕΕ) 2016/879 της Επιτροπής, της 2ας Ιουνίου 2016, για τη θέσπιση, σύμφωνα με τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, των λεπτομερών διατυπώσεων που αφορούν τη δήλωση συμμόρφωσης κατά τη διάθεση στην αγορά εξοπλισμού ψύξης, κλιματισμού και αντλιών θερμότητας που περιέχει υδροφθοράνθρακες, καθώς και την πιστοποίησή της από ανεξάρτητο ελεγκτή (ΕΕ L 146 της 3.6.2016, σ. 1).

    ---documentbreak---

               ΠΑΡΑΡΤΗΜΑ

               του

               ΕΚΤΕΛΕΣΤΙΚΟΥ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ

               για την τροποποίηση του εκτελεστικού κανονισμού (ΕΕ) αριθ. 1191/2014 της Επιτροπής για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου

               ΠΑΡΑΡΤΗΜΑ

               Το παράρτημα του κανονισμού (ΕΕ) αριθ. 1191/2014 τροποποιείται ως εξής:

               1) Ο πίνακας του τμήματος 1 αντικαθίσταται από τον ακόλουθο πίνακα:

                        ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                        ΣΧΟΛΙΑ

                        1A

                        Συνολική ποσότητα παραγωγής από εγκαταστάσεις στην Ένωση

                        1B

                        Οι εκθέσεις από τους παραγωγούς που πραγματοποιούν την καταστροφή, όσον αφορά τις συνολικές ποσότητες που έχουν καταστραφεί, πρέπει να υποβάλλονται στο τμήμα υποβολής εκθέσεων 8

                        1Γ

                        Ταυτοποιείται η επιχείρηση που πραγματοποιεί την καταστροφή

                        1Γ_α

                        Ποσότητα υδροφθορανθράκων που παράγονται για χρήση ως πρώτη ύλη εντός της Ένωσης

                        1Γ_β

                        Ποσότητα υδροφθορανθράκων που παράγονται για χρήσεις εντός της Ένωσης οι οποίες εξαιρούνται δυνάμει του πρωτοκόλλου του Μόντρεαλ

                        Προσδιορίζεται ο τύπος εξαιρούμενης χρήσης

                        ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                        1Δ

                        Συνολική ποσότητα των ίδιων προϊόντων που καταστρέφονται και που δεν έχουν προηγουμένως διατεθεί στην αγορά

                        1Δ = 1B + 1Γ

                        1E

                        Παραγωγή που διατίθεται προς πώληση

                        1E = 1A – 1Δ

               2) Το τμήμα 2 τροποποιείται ως εξής:

               α) στο δεύτερο εδάφιο, προστίθεται η ακόλουθη πρόταση:

               «Για πρώτη φορά για την έκθεση που υποβάλλεται σχετικά με τις δραστηριότητες εντός του 2019, οι ποσότητες των υδροφθορανθράκων δηλώνονται ξεχωριστά για κάθε χώρα καταγωγής, εκτός από τις περιπτώσεις όπου αναφέρεται διαφορετικά στον πίνακα που ακολουθεί.»·

               β) ο πίνακας αντικαθίσταται από τον ακόλουθο πίνακα:

                        ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                        ΣΧΟΛΙΑ

                        2 A

                        Ποσότητα που εισάγεται στην Ένωση

                        2 B

                        Ποσότητα που εισάγεται στην Ένωση από την επιχείρηση που υποβάλλει έκθεση, η οποία δεν έχει τεθεί σε ελεύθερη κυκλοφορία και έχει επανεξαχθεί ως περιεχόμενη σε προϊόντα ή εξοπλισμό, από την επιχείρηση που υποβάλλει έκθεση

                        Η δήλωση των υδροφθορανθράκων ανά χώρα καταγωγής δεν είναι αναγκαία.

                        Χύδην αέρια που εισάγονται για τελειοποίηση προς επανεξαγωγή, τοποθετούνται σε προϊόντα ή εξοπλισμό και, στη συνέχεια, επανεξάγονται.

                        Όταν η επανεξαγωγή σε προϊόντα ή εξοπλισμό (τμήμα 2B) δεν πραγματοποιείται κατά το ίδιο ημερολογιακό έτος με την εισαγωγή, οι ποσότητες που αναφέρονται στο τμήμα 2Β μπορεί να περιλαμβάνουν επανεξαγωγές σε προϊόντα ή εξοπλισμό αποθεμάτων της 1ης Ιανουαρίου που δεν διατίθεται στην αγορά της Ένωσης, όπως αναφέρεται στο τμήμα 4Γ

                        Χύδην εξαγωγές φυσικού αερίου δηλώνονται μόνο στο τμήμα 3

                        2Γ

                        Ποσότητα υδροφθορανθράκων που χρησιμοποιούνται, ανακυκλώνονται ή αποτελούν αντικείμενο ποιοτικής αποκατάστασης

                        2Δ

                        Ποσότητα αμεταχείριστων υδροφθορανθράκων που εισάγονται για χρήση ως πρώτη ύλη

                        2E

                        Ποσότητα αμεταχείριστων υδροφθορανθράκων που εισάγονται για χρήσεις που εξαιρούνται δυνάμει του πρωτοκόλλου του Μόντρεαλ

                        Προσδιορίζεται ο τύπος εξαιρούμενης χρήσης»

               3) Το τμήμα 3 τροποποιείται ως εξής:

               α)
                     στο δεύτερο εδάφιο, προστίθεται η ακόλουθη πρόταση:

               «Για πρώτη φορά για την έκθεση που υποβάλλεται σχετικά με τις δραστηριότητες εντός του 2019, οι ποσότητες των υδροφθορανθράκων δηλώνονται ξεχωριστά για κάθε χώρα προορισμού, εκτός από τις περιπτώσεις όπου αναφέρεται διαφορετικά στον πίνακα που ακολουθεί.»·

               β)
                     ο πίνακας αντικαθίσταται από τον ακόλουθο πίνακα:

                        ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                        ΣΧΟΛΙΑ

                        3A

                        Συνολική ποσότητα που εξάγεται από την Ένωση

                        3B

                        Εξαχθείσες ποσότητες από ίδια παραγωγή ή εισαγωγή

                        Η έκθεση ανά χώρα προορισμού δεν είναι αναγκαία

                        ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ

                        3Γ

                        Εξαχθείσες ποσότητες που αγοράστηκαν από άλλες επιχειρήσεις εντός της Ένωσης

                        3Γ = 3A – 3B

                        ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                        3Δ

                        Ποσότητα που εξάγεται για ανακύκλωση

                        Η έκθεση ανά χώρα προορισμού δεν είναι αναγκαία

                        3E

                        Ποσότητα που εξάγεται για ποιοτική αποκατάσταση

                        Η έκθεση ανά χώρα προορισμού δεν είναι αναγκαία

                        3ΣΤ

                        Ποσότητα που εξάγεται για καταστροφή

                        Η έκθεση ανά χώρα προορισμού δεν είναι αναγκαία

                        3Ζ

                        Ποσότητα εξαγόμενων υδροφθορανθράκων που χρησιμοποιούνται, ανακυκλώνονται ή αποτελούν αντικείμενο ποιοτικής αποκατάστασης

                        3H

                        Ποσότητα αμεταχείριστων υδροφθορανθράκων που εξάγονται για χρήση ως πρώτη ύλη

                        3Θ

                        Ποσότητα αμεταχείριστων υδροφθορανθράκων που εξάγονται για χρήσεις που εξαιρούνται δυνάμει του πρωτοκόλλου του Μόντρεαλ

                        Προσδιορίζεται ο τύπος εξαιρούμενης χρήσης»

               4)
                     Στο τμήμα 4, η σειρά που αναφέρεται στο 4ΙΓ του πίνακα αντικαθίσταται από το ακόλουθο κείμενο:

                        4ΙΓ

                        Συνολική ποσότητα που διατέθηκε πραγματικά στην αγορά

                        4ΙΓ = 1E + 2A – 2B – 3B + 4Γ – 4H

               5)
                     Ο πίνακας του τμήματος 12 αντικαθίσταται από τον ακόλουθο πίνακα:

                        ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ

                        ΣΧΟΛΙΑ

                        12A

                        Ποσότητα υδροφθορανθράκων που περιέχει ο εισαγόμενος εξοπλισμός, ο οποίος αποδεσμεύτηκε από τον τελωνειακό έλεγχο για ελεύθερη κυκλοφορία στην Ένωση, για τον οποίο οι υδροφθοράνθρακες είχαν προηγουμένως εξαχθεί από την Ένωση και είχαν υποβληθεί στους περιορισμούς της ποσόστωσης υδροφθοράνθρακα για διάθεση στην αγορά της Ένωσης

                        Προσδιορίζεται/-ονται η/οι επιχείρηση/-ήσεις εξαγωγής υδροφθορανθράκων και το/τα έτος/-η εξαγωγής.

                        Διευκρινίζεται/-ονται η/οι επιχείρηση/-εις που έχει/-ουν διαθέσει τους υδροφθοράνθρακες στην αγορά της Ένωσης για πρώτη φορά και το/τα έτος/-η της διάθεσης στην αγορά.

               6)
                     Το τμήμα 13 διαγράφεται.